recursal/SuperWikiNEXT-32B huggingface dataset:
**Лени фон Рифенштал** (германски: *Leni von Riefenstahl*) (- 8 септември 2003) германска филмска режисерка и глумица.

Животопис
---------

Рифенштал со Јозеф Гебелс.
Иако целиот живот била посочувана како љубовница на Адолф Хитлер, таа во 102. година од животот изјавила: „Не бев љубовница на Хитлер. Ниту национал-социјалист. Да бев, ќе се самоубиев, како Ева Браун."
По Втората светска војна, Рифенштал се преселила во Швајцарија, каде живеела повлечен живот, далеку од очите на јавноста.

Рифенштал во Полска, 1939 година.
Лени Рифенштал умрела на 8 септември 2003 година.

Рифенштал во друштво на германски војници во Полска, 1939 година.

Творештво
---------

Рифенштал за време на снимање.
Рифенштал доживеала поширока слава по прикажувањето на филмот „Сината светлина" на Филмскиот фестивал во Венеција во 1932 година, во кој таа била режисер и ја играла главната улога. По доаѓањето на Национал-социјалистичката партија во Германија, таа формирала посебно Министерство за пропаганда на чело со Јозеф Гебелс. Тој ја почнал потрагата по врвен режисер, со задача да снима пропагандни филмови во кои би се истакнувале германската раса, нацистите и Хитлер. Најпрвин, изборот паднал на најголемиот германски режисер во тоа време, Фриц Ланг, но тој побегнал со семејството во САД, а потоа, по препорака од Хитлер, оваа задача ѝ била доделена на триесетгодишната убавица Рифенштал. Така, таа добила неограничен буџет и започнала да снима серија пропагандни филмови кои се прикажувале не само во Германија, туку и во Италија, САД, Франција итн. Најпознат од нив бил филмот „Триумфот на волјата" во кој биле претставени конгресот на Национал-социјалистичката партија и говорот на Хитлер. Во филмот, таа за првпат во историјата употребила кран при снимањето, а покрај тоа, за да ја прикаже поубедливо харизмата на Хитлер, користела и специјални леќи и снимала од посебен, благ долен ракурс. Исто така, Рифенштал е позната и по тоа што била задолжена за отворањето и затворањето на Олимписките игри во Берлин, при што го реализирала првиот телевизиски пренос во живо.
  

Во 1954 година, Рифенштал го снимила романтичниот филм за една танчерка, „Тифленд", во кој ја играла и главната улога, но филмот не бил пласиран во кино-салите и тоа било нејзиното последно филмско остварување. Пред смртта, таа отпатувала во Африка, каде направила серија фотографии на племето Масаи.
  

Во чест на творештвото на Рифенштал, во Националниот филмски музеј во Берлин се наоѓа посебна соба посветена на неа.

Наводи
------

1. ↑  Игор Иванов, „Лени Рифенштал", *Економија и бизнис*, година 18, број 207, 11 септември 2015, стр. 98-99.
|  |  |
| --- | --- |
|  |  На оваа појаснителна страница се наведени статии — примероци на кои се однесуваат на насловот **Кратовско**.  Доколку овде ве доведе внатрешна врска, предлагаме да ја смените, за да води право на саканата статија. |

Поимот *Кратовско* се употребува за приближно означување на местото на некој настан и значи дека се случило во околината на градот Кратово, т.е. место кое географски тежнее кон градот. Во зависност од административната поделба дефинирана со соодветна законска регулатива понекогаш се мисли на сите населени места кои потпаѓаат под управување на локалните власти во Општина Кратово, според оваа дефиниција во одредени периоди некои места потпаѓаат под Кратовско, но некогаш и не.

Поврзано
--------

* Кратовски села, според актуелната територијална поделба на Република Македонија.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
Коњичка полиција во Бразил
**Коњичка полиција** (на англиски: *Mounted Police*) — полициска единица која врши патрола со помош на коњ или камила. Најчесто служат во рурални средини како шуми или во метрополите каде што должностите може да им бидат живописни или церемонијални, но исто така сè почесто се користат и во протести поради нивната мобилна маса и предност во висината.

Наводи
------

1. ↑  (англиски)%5b%5bКатегорија:Статии со надворешни врски на англиски%5d%5d „Кучешка единица: Должности и одговорности" Проверете ја вредноста `|url=` (help). The New York Times City Room Blogs. Посетено на 2017-08-10.
**Кучоска кула** (грчки: *Πύργος Κούτσου*, *Πύργος Κούτζης*, *Πύργος Ευκαρπίας*) — средновековна одбранбена кула кај селото Кучос, Серско, Егејска Македонија.

Кулата е сместена на 4 км од Кучос по патот за Еноќој, во полето на 220 м од патот. Веројатно е изградена во XIV век и му припѓала на некој метох на светогорски манастир. Зачувана е во релативно лоша состојба. Има два ката и по својата морфологија е сродна со Мариината, Свотамаринската, Галачишката и кулата на Серскиот манастир.

Наводи
------

1. ↑  „Πύργος Ευκαρπίας". Ελληνικά Κάστρα. Посетено на 12 октомври 2016.
2. 1 2  „Ο πύργος της Κούτζης". Byzantine Castle. Посетено на 12 октомври 2016.
Еднаква можност за сите: „Ние се бориме против Бога кога нашиот социјален систем го прогонува брилијантното умно дете на сиромашен човек на исто ниво со неговиот татко", Адмирал „Џеки" Фишер, *Records* (1919)
Синтагмата **„еднакви можности"** означува дека жените треба да имаат еднакви права на човечки, социјален, економски и културен развој, како и подеднакво право на глас во општествениот и во политичкиот живот. Еднакви можности за жените и за мажите Отсуство на пречки за економско, политичко и социјално учество врз основа на полот. Тоа значи промовирање на начелото за воведување на еднакво учество на жените и на мажите во сите области од јавниот и од приватниот сектор, еднаков статус, еднаков третман во остварувањето на сите права и во развојот на нивните поединечни потенцијали преку кои тие придонесуваат во општествениот развој, како и еднакви придобивки од резултатите произлезени од тој развој.

Белешки
-------

1. ↑  „Водич во феминистичката и родовата терминологија". Здружение на граѓани Акција Здруженска, Скопје. 2007-05-30. Архивирано од изворникот на 2007-10-08. Посетено на 2007-06-22.

|  |  |
| --- | --- |
| Stub icon | *Оваа статија од областа на социологијата е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4009736-5
* NKC: ph665812

 |

 |
Адвокат, пратеник, дипломат
**Карин Маргарета Ахрланд** (1931 - 2019) била шведска политичарка, дипломат, адвокат и активист. Таа била член на парламентот на Шведска ( *Риксдаг* ) од 1976-1989 година. Таа била министерка за здравство и социјални работи од 22 мај 1981 до 8 октомври 1982 година. Од 1989 година служела во Министерството за надворешни работи, прво како генерален конзул во Монтреал, Канада, а потоа и како амбасадор во Велингтон, Нов Зеланд од 1993-1995 година.

Живот
-----

Карин Ахрланд е родена на 20 јули 1931 година во Торшала, округот Седерманланд, Шведска. Таа била ќерка на Valfrid Андерсон, и неговата сопруга Грета, моминско Myhlén. Таа станала дипломиран правник на Лундскиот универзитет во 1958 година, служела како судски службеник од 1958-1961 година, а потоа била вработена во судот на градското собрание на Хелсингборг во 1961 година. Од 1961-1964, таа работела во окружниот управен одбор во округот Малмехус, од 1964-1968 година, известувач во Врховниот административен суд на Шведска, од 1968-1971 година, проценител на округот во округот Копарберг и округот Малмехус, од 1980-1981 година. член на Statens råd för byggnadsforskning [sv], и претседател на Шведскиот совет за уметност. Од 1970 до 1976 година, таа била ко-уредник на Hertha (magazine) [sv] и претседателот на Здружението Фредрика-Бремер .

Карин Ахрланд починала на 30 август 2019 година во Бросарп, Шведска. Таа е погребана на старите гробишта во Малме.

Почести
-------

* Kungliga Nordstjärneorden

Библиографија
-------------

* Övkvist, Linda: Karin Margareta Ahrland at Svenskt kvinnobiografiskt lexikon, ISBN 978-91-639-7594-3.

Наводи
------

 

1. ↑  Riksdagsförvaltningen. „Riksdagens protokoll 1976/77:1 (4-11 oktober 1976) Protokoll 1976/77:1 - Riksdagen". *www.riksdagen.se* (шведски). Посетено на 2021-06-16.
2. 1 2  „skbl.se - Karin Margareta Ahrland". *skbl.se English*. Посетено на 2021-06-16.
3. ↑  „skbl.se - Karin Margareta Ahrland". *skbl.se* (шведски). Посетено на 2021-06-16.
4. ↑  Utrikesdepartementet, Sweden (1990). *Documents on Swedish Foreign Policy* (англиски). Ministry for Foreign Affairs.
5. ↑  AB, Eniac Data. „Sök gravsatt på SvenskaGravar.se". *www.svenskagravar.se* (шведски). Посетено на 2021-06-16.
***Кунгсањен*** (*Песната на кралот*) е шведската кралска химна. Позната е и по својот прв стих, ***Ur svenska hjärtans djup en gång*** (*Еднаш од длабочината на шведските срца*). Иако се пее во прилики како роденденот на кралот, годишното отворање на Риксдагот и церемонијата на доделување на Нобеловата награда, песната не се смета за шведска државна химна. *Ти древен, ти слободен* е де факто државната химна на Шведска, но никогаш не била официјално призната.

Текстот е напишан од Карл Вилхелм Аугуст Страндберг, а музиката составена за четиричлен машки хор од Ото Линдблад. *Кунгсањен ја* заменила претходната кралска химна, која се пеела на мелодијата на британската кралска химна, *Боже, чувај го Кралот*. За првпат била изведена во Лунд на 5 декември 1844 година на забава организирана од Универзитетот за да го прослави доаѓањето на кралот Оскар I, а официјално била усвоена во 1893 година.

Обично се пеат само првата и петтата строфа (и само првата ако е присутен кралот). Останатите три многу ретко се слушаат.

Наводи
------

1. ↑  „Kungssången" (Swedish). Архивирано од изворникот на 2014-03-02. Посетено на 8 January 2012.CS1-одржување: непрепознаен јазик (link)

Надворешни врски
----------------

* Звучна датотека (mp3)
* Звучна датотека (миди)
* Текст
Краток спој меѓу жици за дистрибуција на електрична енергија предизвикан од мокрите гранки на дрвото.
**Краток спој**, **кратка врска** или **куршлус** – несакан електричен спој во кој струјата има различен пат од оној кој е нормален за даденото електрично коло. Струјата на кратка врска обично е значително поголема од нормалната, што доведува до прегревање на спојното место, а заради тоа често и до пожари.

Причини
-------

Причините за краток спој се различни. Може да биде откажување на компоненти заради различни причини, невнимание при ракување, допир со вода, допир на метални предмети со деловите на електричното кола, глодачи кои ја гризат изолацијата, итн.

Заштита
-------

При краток спој на електричните инсталации доаѓа до проток на многу големи струи.

Осигурувачот тога треба да го прекине електричното коло и служи како заштита. Во спротивно, спроводниците се прегреваат и доаѓа до пожар. Друга заштита е изолацијата на жиците и заради тоа тие често имаат повеќеслојна изолација.

Струја на краток спој
---------------------

Ако дојде до кратка врска на линиите за снабдување со електрична енергија или меѓу краевите на батериите, струјата на краток спој ќе биде исклучително голема и ќе биде ограничена само со внатрешниот отпор на батеријата или генераторот и електричните спроводници до местото на кратка врска.

Постојат четири струи на краток спој:

* Ударна струја на краток спој - **Iud**
* Почетна струја на краток спој - **Ip**
* Струја на исклучување - **Ii**
* Трајна струја на краток спој - **It**

**Ударната струја** на краток спој е најголема и таа е моментална максимална вредност. Таа е меродавна за пресметка на собирниците и изолаторите.

**Почетната струја** претставува вредност на краткиот спој на почетокот, чија максимална вредност е еднаква на максималната вредност на еднонасочната компонента на струјата. Оваа струја делува на загревање на спроводницитге и заради тоа е меродавна при изборот на изолаторите.

**Струјата на исклучување** е делотворна вредност на максималната струја по истекот на времето на исклучување потребно да реагираат елементите за приклучените делници во краток спој. Оваа струја е меродавна за избор на прекинувачот.

**Трајната струја** на краток спој претставува делотворна вредност на максималната струја на краток спој после исчезнување на еднонасочната компонента, кога доаѓа до стабилизација на напонот на мрежата.

Наводи
------

1. ↑  спој „краток спој" — Дигитален речник на македонскиот јазик
2. ↑  „куршлус" — Дигитален речник на македонскиот јазик

Поврзано
--------

* Електрична струја
Карин Ердман во Оберволфах во 2009
**Карин Ердман** (германски: *Karin Erdmann*; родена во 1948 година) е германска математичарка, специјализирана во областите на алгебрата, позната како претставителна теорија (особено модуларна претставителна теорија) и хомолошка алгебра (особено Хохшилд кохомологија). Таа е значајна по нејзината работа во модуларната претставителна теорија, која е цитирана повеќе од 500 пати според Математичките прегледи. Нејзиниот внук Мартин Ердман е професор по експериментална физика на честички на Ахенскиот универзитет.

Учествувала на Гисенскиот универзитет и ја напишала докторската теза за "*2-Hauptblöckke von Gruppen mit Dieder-Gruppen како 2-Sylow-Gruppen*" (2-главни блокови групи со дихедрални Силовски 2-подгрупи) во 1976 година, под раководство на Герхард Милер. Дала придонес во разбирањето на претставителната теорија на симетричната група.

Таа е универзитетски предавач на Математичкиот институт на Оксфордскиот универзитет, каде што имала 21 студенти докторанти и 29 наследници. Има објавено над 75 трудови и нејзината работа е цитирана повеќе од 500 пати.

Ердман била инаугуративен Еми Нутер предавач на Германското математичко друштво во 2008 година.

Одбрана библиографија
---------------------

* Erdmann, Karin; Wildon, Mark J. (2006), *Introduction to Lie algebras*, Springer Undergraduate Mathematics Series, London: Springer-Verlag London Ltd. doi:10.1007/1-84628-490-2, ISBN 978-1-84628-040-5, MR 2218355
* Erdmann, Karin (1990), *Blocks of tame representation type and related algebras*, Lecture Notes in Mathematics, **1428**, Berlin, New York: Springer-Verlag, doi:10.1007/BFb0084003, ISBN 978-3-540-52709-1, MR 1064107

Надворешни врски
----------------

* Профил[*мртва врска*]
* Профил на страницата на Оксфорд
Чинија со јота
**Истарска јота** или само **јота** е многу популарно јадење во Истра, но и во другите делови на Хрватска. Типично е за Трст, Горица, Фурланија, и приморскиот крај. Главните состојки на јота се – грав, кисела зелка, компир, панцета, сушени ребра, а главен зачин е лукот.

Бидејќи традиционално се прави во зимскиот период ја нарекуваат уште и зимска манештра.

Надворешни врски
----------------

* Истра на Интернет, Гастрономија: историја на јота и рецепти (англиски)
* Coolinarika.com: Истарска јота, рецепт

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Карин Алфредсон** (родена 1953 година) е шведска писателка и новинарка.

Карин Алфредсон
За Алфредсон се смета дека била главната движечка сила во текот на осумдесеттите години во убедувањето на шведската влада да се однесува поостро за семејно насилство. Таа била основач и раководител на „Причина за смртта: Жена", невладин проект за запирање на насилството врз жените, кој бил активен во десет земји.

Наводи
------

1. ↑  Brunsdale, Mitzi M (2016). *Encyclopedia of Nordic Crime Fiction: Works and Authors of Denmark, Finland, Iceland, Norway and Sweden Since 1967*. стр. 401–02. ISBN 978-1476622774.
2. ↑  „Karin Alfredsson travels the world to help stop violence against women". *Christian Science Monitor*. September 19, 2011.
Зградата на Кралската академија на слободните уметности во Стокхолм
**Кралска шведска академија на ликовните уметности** (шведски: *Kungliga Akademien för de fria konsterna*) — една од кралските академии на Шведска. Основана е во 1773 во Стокхолм од страна на кралот Густав III. Академијата е независна организација која има за цел да го негува и развива сликарството, вајарството, архитектурата и другите ликовни уметности.

Во состав на академијата работела Кралската уметничка школа, сè до 1978, кога се одвоила како независна установа под капата на министерството за образование.

Поврзано
--------

* Список на шведски уметници

Надворешни врски
----------------

* Кралска шведска академија на ликовните уметности (шведски)

|  |  |
| --- | --- |
| Stub icon | *Оваа статија поврзана со Шведска е никулец. Можете да помогнете со тоа што ќе ја проширите.** п
* р
* у
 |


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * п
* р
* у
Кралски академии и друштва во Шведска |
| --- |
|  |
| Академии | 
* Шведска академија
* Уметности
* Музика
* Книжевност, историја и старини
* Науки
* Инженерски науки
* Земјоделство и шумарство
* Воени науки
* Поморски науки

 | Голем (кралски) грб на Шведска |
|  |
| Друштва | 
* Научно друштво - Упсала
* Физиографско друштво - Лунд
* Научно-книжевно друштво - Гетеборг

 |

 |
**Езерото Кари** (ерм.: Քարի լիճ, *Кари лич*) — планинско ледничко езеро во Ерменија (во областа Арагацотн), сместено на врвовите на планината Арагац. Се наоѓа на надморска височина од 3,207 метри и е опкружено со планински врвови. Вкупната површина на езерото изнесува околу 30 хектари, должината на бреговата линија е 1,160 метри, а зафатнината 357,000 м3. Максималната длабочина на езерото е 8 метри. Во зима езерото е заледено и прекриено со снег.

На источните брегови на езерото се наоѓа метеоролошка станица, а од езерото води асфалтиран пат кон југ кој води до 
Бјураканската опсерваторија.

За време на квартарните глацијации највисоките планински врвови во Ерменија биле покриени со дебели ледени покривки чие топење (кое започнало пред 9,000 година) ја дало денешната форма на релјефот во планинските подрачја. Еден од тие леднички облици на релјеф е впрочем езерото Кари на планината Арагац.

Поврзано
--------

* Реки и езера во Ерменија
* Арагац
* Арагацотн

Наводи
------

1. ↑  -{Karén Jenderedjian: Wetlands in Armenia – their values and threats and their contribution to sustainable development and poverty alleviation.}- (англиски)

Надворешни врски
----------------

|  |  |
| --- | --- |
| Ризница | „Кари (езеро)" на Ризницата ? |

* Природата во Ерменија - Гора Арагац Архивирано на 14 декември 2007 г.
„Коридор на професионалци" во Капуцинските катакомби
**Капучинските катакомби од Палермо** се погребни катакомбус во Палермо, Сицилија, јужна Италија. Денес тие се туристичка атракција, со извонреден историски рекорд.

Историска позадина
------------------

Капучинскиот мансатир во Палермо ги надминува своите оригинални гробишта во 16 век и монасите почнале да ископуваат крипти под него. Во 1599 година тие мумифицирале еден од нивните бројни луѓе, неодамна починатиот брат Силвестро од Губио, и го сместиле во катакомбите. 

 Розалија Ломбардо, која почина во 1920 година, како што се појави во 1982 година
**„*Крај Вардара високи баири*"** — македонска народна песна. Песната е посветена на некои си комити да го преминат Вардар и преку Гевгелиско, да се искачат на Ниџе за да водат бој. Песната има ајдутски и родољубив карактер.

Текст
-----

-Крај Вардара високи баири, леле  

крај Вардара високи баири.

Крај баири зелени ливади, леле  

крај баири зелени ливади.

Јули ваби млади Македонци, леле  

в' раце држат пушки малихери.

Напред стои нијниот војвода, леле  

војводата тихо им говори.

Ваја вечер Вардар ќе газиме, леле  

втора вечер Гевгелиско Поле.

Трета вечер у Ниџе планина, леле  

там' се бијат наши мили браќа.

Надворешни врски
----------------

* Крај Вардара високи баири (текст и музика) на pesna.org (Архивирана верзија)
* Ноти на песната — портал „Пелистер", проф. д-р Гоце Митревски
Д-р **Карин М. Хехенбергер** е шведски лекар, инвеститор, извршен директор и експерт за дијабетес,  позната по својата работа во областа на биотехнологијата. Напишала бројни статии за биотехнологија кои се објавени во еминентни списанија и има работено како извршен директор за различни компании за биотехнологија и инвестициски фирми. Таа е член на одделот за молекуларна медицина на Институтот Каролинска, каде исто така се стекнала со титулата доктор и доктор на науки во молекуларната медицина. Таа има предавано на темите автоимуни заболувања, дијабетес, молекуларна медицина и индустриски предизвици.

Наводи
------

1. ↑  Weintraub, Karen (30 July 2013). „Diabetes drug metformin proves useful for other problems". *USA Today*. Посетено на 19 February 2014.
2. ↑  Khan, Amir (22 September 2013). „Psoriasis Drug Shows Promise For Treating Type 1 Diabetes". *Everyday Health*. Посетено на 19 February 2014.
**Кастелветрано** (италијански: *Castelvetrano*, сицилиски: *Castedduvitranu*) — град и општина во покраината Трапани на островот Сицилија, Италија. Во рамките на општината се наоѓа археолошкото наоѓалиште Селинунт. 

Градот е родно место на филозофот Џовани Џентиле (1875-1944) — клучен мислител на фашистичкото движење во Италија. 

Местото е претежно земјоделско, со тоа што најзастапени се лозарството и маслинарството. Важна гранка е и столарството.

Знаменитости
------------

Центарот на Кастелветрано се состои од три поврзани плоштада со бројни споменици. Главниот плоштад е Пјаца Гарибалди, каде се сместени најзначајните градби, меѓу кои и Матичната црква (*Chiesa Madre*), чиј денешен облик датира од XVI век. Внатрешноста на црквата е украсена со штукатура од уметниците Фераро и Џакомо Серпота. 

Недалеку од црквата се наоѓа градскиот дом, а близу до него и Црквата на чистилиштето (*Chiesa del Purgatorio*, изгр. 1624–64) чија фасада е покриена со статуи.

Поврзано
--------

* Трапани (покраина)

Наводи
------

1. ↑  Кастелветрано (англиски)

Надворешни врски
----------------

* Кастелветрано на Ризницата ?
* Управен портал на Кастелветрано Архивирано на 1 април 2019 г.
**Зоран Верушевски** — директор на Управата за безбедност и контраразузнавање на Македонија во 1998 година.

Животопис
---------

Зоран Верушевски докторирал во 1992 година на Факултетот за безбедност во Скопје. Во текот на својата кариера надвор од МВР, работел како декан на ФОН Универзитет на Факултетот за детективи и безбедност.

Во 1998 година станал за првпат директор на Управата за безбедност и контраразузнавање, но по промена на власта, тој бил разрешен. Во 2002 година, по победата на СДСМ на Парламентарните избори, Верушевски бил по вторпат назначен за директор на УБК. Претходно, во 2001 година избувнала т.н. „*Афера Прислушкување*", а како главен и одговорен кој успеал да ги земе материјалите со прислушкуваните разговори бил токму Верушевски, кој подоцна му ги предал материјалите на Бранко Црвенковски.

Зоран Верушевски во 2006 година официјално бил именуван за советник во македонската амбасада во Рим. Истата година ги обвинил службите дека му подготвуваат атентат, откако неговиот син бил обвинет за недозволено држење оружје.

На 23 јануари 2015 година бил уапсен во т.н. полициска акција „Пуч" под сомнение дека нелегално поседувал оружје и детска порнографија. Подоцна, на Верушевски му бил продолжен притворот под сомнение за шпионажа и насилство спрема највисоките државни органи. Освен Верушевски, во акцијата била приведена и неговата сопруга која му помагала при извршувањето на делата, како и локален функционер од Општина Струмица, додека водачот на опозицијата Зоран Заев бил обвинет за насилство спрема претставници на највисоките државни органи.

Во ноември 2019 година според судските органи, му била дадена отштета од 42.000 евра, за временскиот период од 344 дена кој го поминал во притвор за случајот Пуч по ослободителната пресуда.

Поврзано
--------

* Политичка криза во Македонија (2015-2016)

| Политички функции
 |
| --- |
| Претходник**Добри Величковски** | **Директор на Управата за безбедност и контраразузнавање**1998 | Наследник**Бојан Бојановски** |

|  |  |  |  |  |
| --- | --- | --- | --- | --- |
| 

| * п
* р
* у
Директор на Управата за безбедност и контраразузнавање |
| --- |
|  |
| 
* Богоевски
* Величковски
* Верушевски
* Бојановски
* Митевски
* Спасовски
* Аврамовски
* Зечевиќ
* Мијалков
* Андоновски
* Атанасовски
* Николовски

 |  |

 |

Наводи
------

1. ↑
**Зоостории** – македонска книга, збирка раскази напишана оди Владимир Мартиновски. Книгата е издадена во 2019 година од издавачкото претпријатие Бегемот.

Содржина
--------

„Зоостории" на Владимир Мартиновски е прозна книга составена од вкупно 77 раскази, поделени во 11 циклуси, секој изграден од по 7 прози. Зоосторија во ова дело на Мартиновски е именување на поетичка припадност кон едно универзално, наместа сосем духовно набљудување и регистрирање на сиот жив свет, оној на инсектите, на животинките, на ѕверовите, на билките, на природата, на пејзажите, на феномените, зад кои стои еден, така да се каже, спинозијански (пан)натурализам, во чие средиште, секако, стои човекот. Мартиновски умее да ги бележи и креативно да ги обработува своите суптилни и многустрани опсервации на процесот што го нарекуваме – живот на сите нешта, пред сè на човекот меѓу нив. Поетичкиот свет на Мартиновски е лиричен, нежен, сочувствен, филантропски и филозофски. Неговиот дискурс е разнороден: во него се мешаат хаикуа и хаибуни среде или како поенти во неговиот прозен дискурс. Еднаш е раскажувачки, прозаистички екстензивен, другпат анегдотичен, третпат афористичен, често склон на стихување (римување) во проза, онака како што го влече чувството.

Наводи
------

1. ↑  „Зоостории "
2. ↑  ЗООСТОРИИ (Приказни за луѓе и животни)[*мртва врска*]
**Ламаркизам** — еволуциска концепција основана на теоријата од почетокот на XIX век на Жан Батист Ламарк во трактатот ,,Филозофија на зоологијата‘‘.

Погледите на Ламарк се многу тешки за разбирање бидејќи се основаат на неколку концепции од XVIII век кои се совршено неинтерпретативни во рамките на современата наука (како прва концепција - создавање на материјата од страна на Бог, што претставувало пасивен почеток, и природата како поредок и енергијата потребна за нејзиното постоење; концепцијата на пет елементи од кои најзначајна улога игра етерот во форма на ,,тенки флуиди‘‘ кои циркулираат во органските тела; одрекувањето на постоење на нервниот систем и полово размножување кај ,,нижите животни‘‘ итн.). Во врска со ова, современиот ,,ламаркизам‘‘ ги спомнува овие концепции само во општи црти. Во поширока смисла, како ламарксистички се однесуваат различни еволуциони теории (главно создадени во XIX и првата третина од XX век), во кои како главна движечка сила на еволуцијата (менувањето на видовите) го сметаат внатрешниот стремеж на организмите кон совршенство. По правило, најголемо значење во ваквите теории му се придава и на влијанието на ,,увежбаноста (разработеноста)‘‘ и ,,неувежбаноста (млитавоста)‘‘ на органите на нивната еволуциска судбина, бидејќи се смета дека увежбаноста или неувежбаноста можат да се предадат на потомството.

Тезата на ламаркизмот за наследувањето на стекнатите измени (варијации) предизвикала најмногу спорови кои продолжуваат и денес. Во втората половина на XX век, ламаркизмот бил компромитиран во руското професионално општество благодарение на тоа што Трофим Денисович Лисенко, чии методи биле во спротивност со претставите на повеќето биолози, го поддржувал гледиштето блиско на ламаркизмот (т. н. ,,советски творечки дарвинизам‘‘). Како и да е, и во денешно време некои научници продолжуваат да настапуваат со ламарксистички концепции. Како најзначајни обиди вредни да се спомнат се оние на австралискиот имунолог Д. Стил, кој верува дека трансплантацијата на ткива подобро се објаснува со ламарксистичките позиции.

Поврзани содржини
-----------------

* Лисенкоизам

Надворешни врски
----------------

* Проблемите на еволуцијата Архивирано на 19 август 2007 г. (руски)
* Во генетиката има револуција: се покажува дека благопријатните признаци се предаваат на наследството Архивирано на 16 април 2009 г. (руски)
**Искра Трпева Арсовска** (Скопје, 1 јануари 1973

) е позната македонска поп пејачка.

Животопис
---------

Трпева е родена на 1 јануари 1973 година во Скопје. Таа е професор по соло пеење, професија што ја работи и денес. Мажена е за поранешниот македонски фудбалер Благоја Арсовски. Учествувала на повеќе македонски фестивали, а највеќе на МакФест. Таа е сопственик на познатото скопско кафуле „*By The Way*".

Дискографија
------------

Трпева својата естрадна кариера ја започнала со познатиот македонски композитор Кристијан Габровски во 1998 година, а песните од тој период се *Допри ме, Штом падне мрак и Заврши се*. Трпева соработувала со Дарко Димитров и со Александар Митевски, од чија соработка произлегле сингловите *Љубов (Срце),Странец, Зима*. Повторната соработка меѓу Трпева и Габроски всушност претставувало промена во нејзиниот музички стил – од поп-денс во поп-рок, од што произлегол и синглот *Исти*.

Наводи
------

1. ↑  „Искра Трпева во петтиот месец од бременоста". Радио МК. Архивирано од изворникот на 2009-11-27. Посетено на 2010-10-09.
2. ↑  „Вечерва започнува Макфест 2010!". Преспана. Посетено на 2010-10-09. На `|first=` му недостасува `|last=` (help)[*мртва врска*]
3. ↑  „Музиката од кафулето на Искра Трпева не остава без сон". Вест. 8 јуни 2006. Посетено на 2010-10-09.[*мртва врска*]
**Иван Почекин** е руски виолинист. Роден е во 1987 година во Москва. Тој се истакнал со освоената прва награда на Третиот меѓународен натпревар за виолина Паганини во Москва во 2005 година. Исто така го освоил второто место на 8-от Меѓународен натпревар по виолина Вацлав Хумл.  Неговите снимања на романтична музика постигнале голема популарност меѓу љубителите на музиката во Русија и во странство.

Наводи
------

1. ↑  „The Paganini Violin Competition". Paganini Moscow International Violin Competition. Архивирано од изворникот на 2008-05-01. Посетено на 2008-05-10.
2. ↑  „Huml Competition statistics". Vaclav Huml International Violin Competition. Архивирано од изворникот на 2008-02-02. Посетено на 2008-05-10.
Коњак во чаша
**Коњак**, наречен по градот **Коњак** кој се наоѓа во провинцијата Поату-Шаранта, Франција , е вид на бренди произведен во регионот околу градот. Тој мора да биде направен од најмалку 90% на Ugni Blanc, Folle Blanche или Colombard грозје. Може да содржи и видови на Folignan, Jurançon blanc, Meslier St-François, Sémillon. Сепак, повеќето видови на коњак се направени од Ugni Blanc. Тој мора да биде дестилиран двапати и отстоен најмалку две години во француски дрвени бочви кои се запечатени.

Сличен пијалак, но дестилиран на различен начин и произведен во друг регион, е армањакот, од областа Армањак во Франција. Исто така има и пијалак заснован на јаболка од Долна Нормандија. Има и сливово бренди кое потекнува од областа Сојлек, во Франција. Градот Коњак е само еден од трите официјални брендовски региони во Европа. Другите се францускиот град Армањак и шпанскиот град Херез. Регионот овластен за производство на коњак е поделен на 6 големи региони и ги покрива областите на Приморска Шаранта, голем дел од Шаранта и неколку области во Де Севр и Дордоња. Дури и внатре во одредените региони доколку произведениот бренд на коњак не ги задоволува строгите критериуми на овластеното тело за коњак BNIC-Bureau National Interprofessionel du Cognac, можно е да не се нарече коњак и да не биде продаван како таков. Даден е примерок за оригинален коњак. Произведениот бренд на коњак каде било во Франција или во било кој друг дел од светот не може легално да се нарече „Коњак".

1. Мора да биде произведен во одреден регион од вино произведено од висококвалитетни сортни грозја;
2. Мора да биде двапати дестилиран во бакарни дестилациони казани;
3. Мора да биде зреено во француски дрвени бочви кои придонесуваат за неговата боја и неговиот вкус.

Повеќето од производителите на коњак, во градот Коњак и неговата околина дозволуваат посетителите да ги пробаат нивните производи. Поголемите компании имаат организирани тури за да им покажат на своите посетители како се прави коњак.

Процес на производство
----------------------

Коњакот е направен од ’’водите на животот’’ произведен со двојна дестилација од бели вина. Виното е многу суво, не многу соодветно за пиење, но одлично за дестилација, и направено само од висококвалитетни видови на грозје. Дестилацијата зазема место во традиционалните бакарни дестилациони казани  чии дименции и дизајн се строго определени. Дестилацијата се одвива со употреба на вакуум или зголемена температура. Како резултат на ова се добива содржина на етанол од 90-96%. Коњакот не смее да биде продаван во јавноста ниту пак наречен коњак пред да биде оставен да старее (зрее) во дрвени француски бочви сметајќи од крајот на последната дестилација. При постигнување на концентрација на алкохол од приближно 51%(103 степени на јачина) дестилатот се разредува со вода. При добивањето на концентрацијата на алкохол можни се варирања кога е спремен за полнење во боци производот по правило се стандардизира до точно определени вредности содржина на етанол, обично до 80 степени на јачина.

Надворешни врски
----------------

|  |  |
| --- | --- |
|  | „Коњак" на Ризницата ? |

* Официјална страна на Коњак
β-пропиолактон
Во хемијата, **лактон** претставува цикличен естер кој може да се смета за кондензациски производ на алкохолната група -OH и карбоксилната група -COOH во истата молекула. Тој има карактеристичен хетероцикличен прстен кој се состои од два или повеќе атоми на јаглерод и еден атом на кислород со кето група на еден од јаглеродните атоми до него. Многу од методите за синтеза на естерите се применливи и на лактоните.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85073870
* GND: 4166378-0
* NDL: 00569268

 |

 |

Наводи
------

1. ↑  *March's Advanced Organic Chemistry: Reactions, Mechanisms, and Structure* Michael B. Smith, Jerry March Wiley-Interscience, 5th edition, 2001, ISBN 0-471-58589-0
Иван Радовановиќ
**Иван Радовановиќ** (29 август 1988) е српски професионален фудбалер кој игра како дефанзивен играч за врска за клубот од Серија А, Салернитана.

На репрезентативно ниво, Радовановиќ заработи 10 натпревари за Србија во периодот од 2010 до 2013 година.

Клупска кариера
---------------

Откако поминал низ младинскиот систем во Партизан, Радовановиќ бил промовиран во сениорскиот тим во сезоната 2006-07, собирајќи два настапи во купот во процесот. Последователно, тој бил позајмен на колегата од српскиот Суперлигашки клуб Смедерево во летото 2007 година.

Во јануари 2008 година, Радовановиќ бил префрлен во италијанскиот клуб Аталанта. Тој не успеал да го направи своето деби во Серија А во остатокот од сезоната 2007-08, бидејќи бил неискористен под во пет натпревари. Додека бил во Аталанта, Радовановиќ бил испратен на позајмица и во Пиза, Болоња и Новара.

Во јули 2013 година, Радовановиќ се префрлил во колегата од италијанскиот клуб Киево. Тој се појави на повеќе од 180 официјални натпревари во текот на пет и пол сезони. На 31 јануари 2019 година, Радовановиќ се преселил во Џенова.

На 31 јануари 2022 година, Радовановиќ потпишал со Салернитана до 2023 година.

Репрезентативна кариера
-----------------------

Радовановиќ ја претставувал Србија на Европското првенство за играчи до 19 години на УЕФА 2007 година во јули 2007 година. Тој потоа го направил своето деби за тимот до 21 година на меморијалниот турнир Валериј Лобановски во август 2007 година, каде Србија освоила сребрен медал.

На 17 ноември 2010 година, Радовановиќ го направил своето целосно репрезентативно деби за Србија во победата од 1–0 на гостински пријателски натпревар против Бугарија, влегувајќи како замена на полувремето за Радосав Петровиќ.

Приватен живот
--------------

На 30 септември 2020 година, Радовановиќ бил позитивен на тестот за КОВИД-19 среде нејзината пандемија во Италија.

Белешки
-------

Наводи
------

1. ↑  „Radovanović parafirao profesionalni ugovor" (српски). partizan.rs. 19 January 2007. Посетено на 29 December 2017.[*мртва врска*]
2. ↑  „Ivan Radovanović potpisao za Atalantu" (српски). partizan.rs. 16 January 2008. Посетено на 29 December 2017.[*мртва врска*]
3. ↑  „NEWS MERCATO: SI' RADOVANOVIC E ZENNARO" (италијански). genoacfc.it. 31 January 2019. Посетено на 28 May 2019.[*мртва врска*]
4. ↑  Salernitana (31 јануари 2022). "IVAN RADOVANOVIC È UN NUOVO GIOCATORE DELLA SALERNITANA" (на it). Соопштение за печат.
5. ↑  „Omladinci krenuli na EP" (српски). b92.net. 14 July 2007. Посетено на 28 May 2019.
6. ↑  Genoa (30 септември 2020). "Nota della società" (на it). Соопштение за печат.
**Иван Кипров Пашоски** (1924 во Велмеј, Охридско — 22 септември 1944 во Србица, Кичевско) македонски партизан, учесник во НОБ.

Животопис
---------

Иван Кипров Пашоски е роден во селото Велмеј. Се занимавал со земјоделство. Активно и организирано работи за движењето на отпорот од втората половина на 1943 година.  Во НОБ стапува на 28 август 1944 година. Како борец на Шестата македонска бригада, загинува во борбата против балистите кај селото Србица, на 22 септември 1944 година.

Наводи
------


1. ↑ . Охрид и охридско во борбата против фашизмот. ЗБОРНИК на паднатите борци во народно-ослободителната борба и револуција и жртвите на фашистичкиот терор во Охрид и охридско 1941-1945. Охрид. 1976. Отсутно или празно `|title=` (help)CS1-одржување: друго (link)
**Кастри** — еден од 11-те четврти во островската држава Света Луција. Според пописот од 2002 година, четвртот имал население од 64.957 жители. Според тоа, четвртот има благ но постојан раст на населението во последните 10 години. Во четвртот се наоѓа главниот град на Света Луција, Кастри.

Општо
-----

Кастри е град и пристаниште. Кастри е главен културен, трговски и политички центар на островот. Во градот има поголем број трговски објекти. Градот и четвртот се познати туристочки места и може да се посетат повеќе историски објекти, како што е Катедралата, плоштадот Дерек Волкот и Брдото на Добрата среќа. Во четвртот се наоѓаат и најпознатите хотели во државата.

Слики
-----

Панорама на брегот на Кастри.

Наводи
------

* **^**  „Population by District". *Saint Lucian Statistics*. Архивирано од изворникот на 2012-11-13. Посетено на January 21, 2006.

Поврзано
--------

* Света Луција
* Четврти во Света Луција
* Кастри

Надворешни врски
----------------

* Одмор во Кастри

|  |  |
| --- | --- |
| Stub icon | *Оваа статија Света Луција е никулец. Можете да помогнете со тоа што ќе ја проширите.** п
* р
* у
 |

|  |  |  |  |  |
| --- | --- | --- | --- | --- |
| 

| * п
* р
* у
Четврти во Света Луција |
| --- |
|  |
| 
* Анс ла Реј
* Вје Фор
* Гро Иле
* Денери
* Канари
* Кастри
* Лабори
* Мику
* Суфриер
* Шоазел

 | Света Луција |

 |
**Искра Грабул** ( 1936
 - 14 септември 2008

) била македонски уметник и архитект. Најпозната е по своето дело, како соавтор на споменикот Македониум во Крушево.

Животопис
---------

Грабул е родена во 1936 година. Таа е ќерка на Д-р Борис Спиров, прв потпретседател на президиумот на АСНОМ , вториот претседател на македонското собрание, лекар и хуманист. Грабул била и голем следбеник на Саи-Баба.Има преведено и неколку негови книги. Позната била и како голем хуманист, каде одела и посетувала болни од сида, им помагала на оние на кои им требало и збор и храна.

Починала на 14 септември 2008 година во Скопје, каде е и погребана. Таа била сопруга на македонскиот вајар Јордан Грабул, со кого ја имаат ќерката Лира Грабул, позната македонска кореографка.

Наводи
------

1. ↑  „ПОСЛЕДЕН ЗБОР". Утрински Весник. 17 септември 2008, 16:31. Посетено на 2011-11-14. Проверете ги датумските вредности во: `|date=` (help)
2. ↑  Ноневски, Вангел (18 ноември 2008). „ПОЛИТИЧКИ РОКЕНРОЛ: Пропагандна архитектоника". Глобус магазин. Посетено на 2011-11-14.[*мртва врска*]
**Иван Дуков Пендаровски** или **Пендарски** ( 1863
, Галичник - починал во  1917
) — македонски револуционер и дебарски војвода на ВМОРО.

Животопис
---------

Иван Дуков
Иван Пендаровски е роден во Галичник во 1863 година, по занимање бил овчар.

Во август 1902 година по наредба на Централниот комитет, заминал за Софија со другарите Трајче Атанасов (од Галичник) и врховистот Владимир Милчин(ов) (од Прилеп. Подоцна преку Србија, Австрија и оттаму во Албанија се вратиле во Галичкиот крај за да бидат од помош на ВМРО при борбите.

Предадени на османлиските власти од непознато лице, во Тирана биле затворени и ставени во тешки пранги. Потоа биле испратени со силно обезбедување во битолскиот затвор. Таму Иван Дуков останал цели три години, по што бил пуштен на слобода.
По Илинденското востание, како војвода бил на услуга на галичко-реканската револуционерна организација. 
Починал во 1917 година.

Наводи
------

1. ↑  Реканско-галички војводи, преземено од  на 31.07.2012 г.
2. ↑  Трайчевъ, Георги (1941). *Книга за мияцитѣ (Историко-географски очеркъ)* (PDF). София: Македонска библиотека № 12, Печатница П. Глушковъ. стр. 150. Посетено на 2015-05-11.
3. ↑  Борис Николов: Вътрешна македоно-одринска революционна организация. Войводи и ръководители (1893 – 1934). Биографично-библиографски справочник, стр. 126, Софија, 2001 г.
**Исконски Финци** (фински: *Varsinaissuomalaiset*, шведски: *Egentliga Finnar*) ― историски народ и денешна подгрупа (хеимо) на финскиот народ. Тие живеат во областите на историската покраина Исконска Финска (Варсинаис-Суоми) и Сатакунта и зборуваат југозападни дијалекти на финскиот јазик. Финците имале силни врски со Скандинавија во текот на нивната историја.

Првично, егзонимот „Финска" и ендонимот „Суоми" се однесувале само на југозападниот регион населен со исконски Финци. Подоцна, значењето на овие имиња се проширило и се однесува на целата област на современа Финска. Претходно, името „Фин" значело Лапонци, особено во постарите нордиски саги.

Руското име Сумь, „Сум", кое се појавува во Новгородските хроники, се верува дека се однесува на Финците. „Сумите" се споменуваат како сојузници на Швеѓаните во Битката кај Нева во 1240 година.

Саули Ниинисте, 12-тиот претседател на Финска (мандат 2012-2024), е исконски Финец.

 Областа каде што се зборуваат југозападните фински дијалекти.

Поврзано
--------

* Тавастијци
* Балтички Финци
* Остроботанци

Наводи
------

1. ↑  Palmunen, Lauri (toim.): Varsinais-Suomen käsikirja – Egentliga Finlands handbok. Turku: Varsinais-Suomen liitto, 2009
2. ↑  Hermann Pálsson (1999): The Sami People in Old Norse Literature.
3. ↑  „Description of the battle in the First Novgorod Chronicle". Архивирано од изворникот на 2007-09-27.; in Swedish. Hosted by the narc.fi [{{{1}}} Архивирано] на {{{2}}}.. See Arkistolaitos/sahkoiset [{{{1}}} Архивирано] на {{{2}}}. and *Diplomatarium Fennicum* from the menu. Види го и изворниот текст; на руски.
4. ↑  „Heimoerot: varsinaissuomalaiset". *yle.fi* (фински). Посетено на 14 јануари 2023.
Реконструкција на изгледот на хунски лак
Современ лак рикрв
**Лак** — вид ловечко или воено оружје што исфрла стрели користејќи ја својата еластичност. Се користи за лов и спорт, а низ историјата се користел и за војување.

Вештината на користење на лак се нарекува стрелаштво. Покрај праќката, лакот е едно од првите оружја наменети за употреба на далечина.

Многу различни дизајни на лакови може да се најдат во различни култури и низ различни периоди. Обичните лакови се направени од цврсто дрво (англиски долг лак), дрво плочесто дрво (јапонски и сијамски) и композитни лакови (Блискиот Исток, Индија и Монголија).

Историја
--------

Се смета дека лакот настанал во доцниот палеолит и раното камено време. Во Европа, се појавил на територијата на денешна Германија и датира од доцниот палеолитски период на хамбуршка култура (9000-8000 пр.н.е.). Стрелите се правеле од борово дрво, биле долги 15-20 см и со камен врв.

Првата употреба на лакови за воени цели е опишана во индиските епови.

### Историја на изработка

Најстарите лакови, кои сега се познати, се пронајдени во мочуриштата на југот на островот Зеланд во Данска. Таму во 1940-тите биле пронајдени два лака. Изработени се од брестово дрво, ракофатот е рамен и имаат облик на латинската буква d (), а се долги 1,5 m. Ваквите лакови се користеле до бронзеното време.

Американските Индијанци користеле прави лакови направени од американски орев .

### Развој

Воениот лак стана главно оружје на античките армии на Египет и Сирија, кои исфрлале стрели од воени кочии, што било многу ефикасно во битките. Римјаните и Грците не нашле соодветно да го користат ова оружје, но развиле различни борбени тактики и засилен оклоп што ја намалувал ефикасноста на стрелите. Таа превласт траела до доаѓањето на сцената на народите од Источна Азија, кои имале стрелци на коњи и многу подобри композитни лакови, по што станале доминантни народи во тоа време.

Во Англија, долгиот лак се појавил во средниот век, кој, со својот подолг дострел и поголема продорна моќ, бил со висок квалитет. Меѓутоа, биле потребни многу години обука за добро да се ракува со овој лак.

Подоцна, беше развиен посебен вид лак наречен самострел. Негов недостаток бил што имал многу бавно полнење, додека негови предности биле полесното ракување и фактот што по само неколку недели обука, војникот-стрелец бил целосно подготвен за борба. Исто така, имал поголема продорна моќ од кој било лак од тоа време, што било многу важно во тоа време.

Воениот лак почнува полека да исчезнува од воената сцена со појавата на барутот и мускетите.

Најпознати корисници на воен лак секако се Робин Худ и Вилијам Тел.

Поврзано
--------

* Список на оружје во средниот век
* Стреличарство
* Велшки лак
* Долг лак
* Композитен лак
* Монголски лак
* Самострел

Наводи
------

1. ↑  „лак" — Дигитален речник на македонскиот јазик
2. ↑  „лак" — Официјален дигитален речник на македонскиот јазик

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85016142
* GND: 4146211-7
* BNF: cb11978500m (податоци)

 |

 |
**Ламбе поп Бимбилоски** деец на ВМОРО.

Животопис
---------

Ламбе поп Бимбилоски е роден во селото Велмеј во 1871 година. Бил член на ВМОРО, и дејствувал во реонот на Дебрца. Во ВМОРО влегол од 1898 година, и дејствувал сè до 1908 година. Бил дел од четите на Даме Груев и Христо Узунов. Освен во охридскиот регион, тој учествувал и во струшко, дебарско, битолско и леринско. Во 1903 година бил затворен во затвор, каде останал 3 години. Во текот на Втората светска војна, тој се ставил на страната на окупаторите, при што цело време ги величел Хитлер и Цар Борис, и зборел дека Македонија може да биде ослободена само од Бугарија. Починал во 1957 година.

Наводи
------

1. ↑ . Јасмина Дамјановска, Ленина Жила и Филип Петровски (2016). Илинденски сведоштва. том I , дел I. Скопје: Државен архив на Република Македонија. стр. 476–480. Отсутно или празно `|title=` (help)CS1-одржување: друго (link)
**Златко Павлов Николовски** (6 септември 1923

 во Куклица, Кратовско — 30 декември 1944

 во Ниш, Србија) — македонски партизан, борец за слобода на Македонија и учесник во НОВ.

Животопис
---------

Основно четиригодишно училиште завршил во родното место ѝ уште како дете станал овчар, момок и аргат кај поимотните селани за да придонесе за прехрана на неговото сиромашно семејство. За време на окупацијата бил мобилизиран и служел во бугарската фашистичка војска. Во целост ја согледал асимилаторската политика на бугарската окупаторска власт спрема Македонија и македонскиот народ. Во почетокот на август 1944 година дошол на отсуство и веќе не се вратил во единицата, по што живеел илегално во околината на селото. На 8 септември 1944 година пристапил во Месната команда во Кратово, а подоцна и во редовите на Седумнаесеттатa македонска ударна бригада. Во составот на бригадата учествувал во многу борби сè до Прешево, низ постојани борби со балистите стигнал до Гнилане, каде бил тешко ранет. Од таму бил пренесен во болницата во Ниш, каде на 30 декември 1944 година подлегнал на раните.

Наводи
------

1. 1 2  *Нивната борба за слобода, наш патоказ за иднината*. Кратово: Општински одбор на СЗБ НОВ Кратово. 1985. стр. 45.